**Suplement i Certifikatës për kualifikimin profesional,**

**VETERINARI, Niveli IV në KSHK,** **referuar Nivelit IV të KEK**

**Individ është i aftë:**

* Tё konceptojё planin pёr hapjen e njё bisnesi tё vogёl nё veprimtaritё profesionale pёrkatёse.
* Tё kryejё llogaritje tё thjeshta ekonomike qё lidhen me veprimtaritё profesionale pёrkatёse.
* Të bëjë organizimin e vogël të punës në proceset e punëve në fushën e veterinarisë.
* Të interpretojë, plotësojë dhe përgatisë dokumentacionin teknik të profesionit.
* Të organizojë vendin e punës.
* Të përdorë dhe mirëmbajë mjetet dhe materialet e punës.
* Të respektojë standardet e profesionit.
* Të zbatojë rregullat e mbrojtjes në punë e të ruajtjes së mjedisit.
* Të ushqejë kafshët bujqësore.
* Të kujdeset për higjienën e kafshëve.
* Të kryejë dezinfektimin e stallave dhe të territoreve.
* Të kryejë mjeljen e kafshëve.
* Të përcaktojë organet e brendshme të kafshëve.
* Të kryejë fiksimin e kafshëve të kategorive të ndryshme.
* Të përdorë vegla të thjeshta kirurgjikale.
* Të kryejë injeksione të ndryshme te kafshët.
* Të diagnostikojë sëmundjet më të zakonshme te kafshët, me metoda të ndryshme.
* Të mjekojë plagë të ndryshme te kafshët.
* Të përgatisë strishe të thjeshta.
* Të kujdeset për kafshët gjatë dhe pas pjelljes.
* Të diagnostikojë helmintozat në kafshët e gjalla dhe të therura.
* Të përgatisë forma të ndryshme farmaceutike: të ngurta, të lëngëta dhe të buta.
* Të vaksinojë kafshët dhe shpendët për sëmundjet infektive.
* Të mjekojë mastitet në kafshë.
* Të mjekojë sëmundjet e aparatit tretës.
* Të kryejë kontrollin e cilësisë së produkteve ushqimore me prejardhje shtazore.
* Të kryejë dehelmitizimin e kafshëve me sëmundje parazitare.
* Të vlerësojë materialin biologjik të kafshës.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Veterinari”, niveli IV në KSHK (4 vjeçar), referuar nivelit IV të KEK, e pajis individin me Certifikatën Profesionale të nivelit dhe Suplementin përkatës të saj të punonjësit teknik/menaxher të mesëm në këtë kualifikim profesional.

Ky arsimim profesional i jep nxënësit mundësi t'i drejtohet tregut të punës si menaxher/teknik i mesëm në ndërmarrje/ferma të ndryshme blegtorale ose veprimtari të tjera që veprojnë në fushën e blegtorisë. Gjithashtu, nxënësi mund të vetëpunësohet në kuadrin e një biznesi individual ose familjar në fushën e prodhimeve blegtorale.

Me përfundimin e këtij niveli, individi ka mundësi për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesme dhe universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar)